Jeff Minter

Jeff MINTER (naskiĝis la 22-an de aprilo 1962) estas brita videoluda dezajnisto kaj programisto, kiu ofte uzis la kromnomon Yak. Li estas la fondinto de la programara firmao Llamasoft kaj kreis dekojn da ludoj dum sia kariero, kiu komenciĝis en 1981 kun ludoj por ZX80. La ludoj de Minter estas ĉefe agadaj, pafaj videoludoj. Ĝiaj titoloj aŭ enhavoj kutime evidentas lian ŝaton pri ruminantoj (lamoj, ŝafoj, kameloj, ktp.). Multaj el liaj programoj ankaŭ enhavas ian psikedelan elementon, kiel en kelkaj el liaj plej fruaj "lum-sinteziloj", inkluzive de Trip-a-Tron.

Verkoj de Minter inkluzivas la muzikan vidigilon Neon (2004), kiu estas integrita en la ludkonzolo Xbox 360, kaj la videoludojn Gridrunner, Attack of the Mutant Camels, Tempest 2000 kaj Polybius.

 Referencoj 

Kategorio:Britaj programistoj